open-index/open-wikipedia-markdown huggingface dataset:
Tuul (perekonnanimi)

**Tuul** on eesti perekonnanimi.

2019. aasta 1. jaanuari seisuga oli Eestis perekonnanimi Tuul 355 inimesel: 186 mehel ja 169 naisel. Perekonnanimede levikult on Tuul meeste puhul 332. ja naiste puhul 437. kohal. Perekonnanimi Tuul on levinuim Viljandi maakonnas, kus neid oli maakonna 10 000 elaniku kohta 7,18.

## Nime kandjaid
*Endel Tuul, eesti sporditegelane (1932–1972)
*Harry Tuul, Eesti politseinik
*Harry Tuul, eesti ajakirjanik
*Leopold Tuul, Eesti sõjaväelane (1907–1942)
*Osvald Tuul, eesti kommunist (1906–1942)
*Rudolf Tuul, Eesti sõjaväelane (1899–1971)
*Välko Tuul, eesti kunstnik (1894–1918) 

## Viited
Frank McLynn

**Francis James McLynn** (sündinud 29. augustil 1941) on Briti elulookirjanik ja sõjaajaloolane. Tal on ilmunud üle 20 raamatu, sealhulgas Napoleoni, Robert Louis Stevensoni, Carl Jungi, Richard Francis Burtoni ja Henry Morton Stanley elulooraamatud.

Frank McLynn on lõpetanud Oxfordi Wadham College'i ja saanud Londoni Ülikoolist doktorikraadi. 

Ta oli aastatel 1996–2001 University of Strathclyde'i kirjanduse osakonnas  külalisprofessor  ja 2000–2002 Goldsmiths College Londoni teadur.

McLynn on Kuningliku Ajalooseltsi ja Kuningliku Geograafiaseltsi valitud liige (*fellow*).   

## Teoseid
**France and the Jacobite Rising of 1745* (1981), Edinburgh University Press.  
**The Jacobite Army in England, 1745&ndash;46* (1983), John Donald Publishers Ltd.
**The Jacobites* (1985), Law Book Co of Australasia.  
**Invasion: From the Armada to Hitler* (1987), Routledge.  
**Crime and Punishment in Eighteenth Century England* (1989), Routledge.  
**Stanley: The Making of an African Explorer, 1841&ndash;1877* (1990), Scarborough House Publishers.   
**From the Sierras to the Pampas: Richard Burton’s Travels in the Americas, 1860&ndash;69* (1991), Trafalgar Square.  
**Stanley: Sorcerer's Apprentice* (1992), Oxford University Press.  
**Snow upon the Desert: The Life of Sir Richard Burton* (1993), John Murray Publishers Ltd.  
**Hearts of Darkness: The European Exploration of Africa* (1993), Carroll & Graf Pub.   
**Famous Letters: Messages & Thoughts That Shaped Our World* (1993), Reader's Digest Association.  
**Fitzroy MacLean* (1993), John Murray Publishers Ltd.  
**Robert Louis Stevenson: A Biography* (1994), Random House.  
**Famous Trials: Cases That Made History* (1995), Readers Digest.  
**Napoleon: A Biography* (1997), Arcade Publishing.  
**Carl Gustav Jung: A Biography* (1997), Thomas Dunne Books.  
**1066: The Year of the Three Battles* (1998), Jonathan Cape, Reissued by Pimlico. 
**1759: The Year Britain Became Master of the World* (2005), Atlantic Monthly Press. 
**Marcus Aurelius: Warrior, Philosopher, Emperor* (2009), Bodley Head. 
**Heroes and Villains: Inside the Minds of the Greatest Warriors in History* (2009), Pegasus.
**Captain Cook: Master of the Seas* (2011), Yale University Press. 
**The Road Not Taken: How Britain Narrowly Missed a Revolution, 1381&ndash;1926* (2012), Random House.
**Genghis Khan: The Man Who Conquered the World* (2015), Bodley Head. 

#### Tõlked eesti keelde
*Frank McLynn. "Napoleon". Tõlkinud Lauri Vahtre. Tallinn: Varrak, 2002. (620 lk). ISBN 998530537X 

## Viited
Milvi Hirvlaane

**Milvi Jalas-Hirvlaane** (sündinud 4. aprillil 1936 Kanepis) on eesti ajaloolane. 

Ta on uurinud peamiselt Eesti kultuuri- ja kodulugu, keskendudes enda kodukandile Kanepile ja Vana-Võromaale. Lisaks on ta uurinud ka Tartu Ülikooli ja baltsisaksa kultuurilugu.

## Elukäik

Milvi Hirvlaane on lõpetanud Kanepi 7-klassilise Kooli. Seejärel läks ta õppima Võru 1. Keskkooli, kuid samal ajal rajati Põlva rajoon ning seal avati samuti keskkool, kus nappis õpilasi ning Milvi Hirvlaane kutsuti sinna õppima. Töötas ta Tilsi lastekodus kasvatajana ning teenitud raha eest läks ta õppima Tallinna kultuurhariduskooli. Selle lõpetamise järel töötas ta Paides ning aastaid hiljem lõpetas ta Tartus kaugõppes ajaloo-keeleteaduskonna (1972). Ajaloo kandidaaditöö kaitses ta 1980. aastal samuti Tartu Riiklikus Ülikoolis Kanepi kihelkonna kultuuriloo teemal. 

Seejärel töötas Tartu Riiklikus Ülikoolis ajalookomisjoni teadusliku sekretärina, kõrgkooli labori juhatajana ning vanemteadurina ülikooli ajaloo uurimises kuni 1996. aastani.  

Milvi Hirvlaane on aidanud kaasa Jakob Hurda nimelise Põlva Rahvahariduse Seltsi trükiste ettevalmistamisel ning tegutseb ka Kanepi Laulu Seltsis.

## Teoseid

Milvi Hirvlaane on koostanud mitu Ferdinand von Wrangelli sünniaastapäevale pühendatud ettekannete kogumikku (1996, 1997 (2), 2001).

* „Põlva Keskkooli esimese lennu kroonika“ (1999)
* „Kanepi hariduselu lätetel“ (2000)
* „Johann Philipp von Roth“ (2000)
* „Kanepi kihelkond 325“ (2000)
* „Kanepi kool läbi kahe sajandi“ (2004)
* „Põlva Ühisgümnaasium ajast aega“ (2005)
* „425 – Kanepi esmamainimisest Kanapieza külana; Kanepi kihelkonna kultuuriloolised kalendrid 2007 ja 2008“ (2007)
* „Minu Kanepi“ (2009)
* „Erastvere raamat“ (2019)
* „Kanepi Vabatahtliku Tuletõrje Selts 100“ (2021)

## Tunnustus

* 2003 – Jakob Hurda nimelise rahvuskultuuri preemia laureaat 
* 2013 – Kanepi valla aukodanik

## Isiklikku

Milvi Hirvlaane sündis Voldemar ja Alma-Adeele Jalase neljalapselise pere ainsa tütrena. Tal on poeg Mehis.

## Viited

## Välislingid

* Kanepi valla koduleht.  Valla aukodanikud..
* Põlvamaa veebileht.  „Ilmus Milvi Hirvlaane "Erastvere raamat"". 16.07.2019.
* Rahman, Jan.  „Kanepi kroonik Hirvlaane Milvi".. Uma Leht, nr 498, 07.10.2021.
Louis Napoléon

**Louis Bonaparte**, ka **Louis Napoléon**, ka **Louis-Napoleon Bonaparte** (23. jaanuar 1914 Brüssel – 3. mai 1997 Genolier, Vaud' kanton, Šveits) oli Bonaparte'i dünastia pea (1926–1997), seaduslik pretendent prantslaste keisri (*Empereur des Français*) tiitlile, keiser Napoleon I venna Jérôme Bonaparte'i lapselapselaps. Paljude bonapartistide jaoks ka kui **Napoleon VI**. 

Louis Napoléoni viisakustiitel oli prints Napoleon (*prince Napoléon*).

Louis Napoléoni vanaisa oli Napoléon-Jérôme Bonaparte (1822–1891) ja isa oli Victor Napoléon (1862–1926). 

Louis Napoléon õppis sotsiaalteadusi Šveitsis Université catholique de Louvainis ja Lausanne'i Ülikoolis.

Teise maailmasõja puhkedes (1939) esitas Louis Napoléon Prantsusmaa peaministri Édouard Daladier'le oma soovi astuda Prantsuse armeesse. Saanud äraütleva vastuse astus ta Louis Blanchardi pseudonüümi all Prantsuse Võõrleegioni, mis sõdis Põhja-Aafrikas. 1941. aastal demobiliseerus sealt ja liitus Prantsuse vastupanuliikumisega.

1950. aastatel kolis Louis Napoléon perega Šveitsist Pariisi, kus tegeles ettevõtlusega. Šveitsi kodu jäi ka alles. Meelisspordialad olid alpinism, suusasport, akvalangiga sukeldumine ja autosport. 

Mais 1997 Louis Napoléon suri 83. aasta vanuses oma Šveitsi kodus.

Pärast Louis Napoléoni surma peab osa bonapartiste Bonaparte'i dünastia uueks peaks tema vanemat poega Charles Bonaparte'i (sündinud 1950), kuid suurem osa bonapartiste leiab, et dünastia uus pea on Louis Napoléoni pojapoeg Jean-Christophe Napoléon (sündinud 1986).

## Tunnustus
* Croix de guerre 1939–1945
* Médaille de la Résistance
* Léopoldi ordu suurristi klassi orden 
* Auleegioni komandöri klassi orden (1990)

## Välislingid
*
Santi Pietro e Paolo d'Agrò

**Santi Pietro e Paolo d’Agrò** on 12. sajandist pärit romaani kirik Casalvecchio Siculos Sitsiilias, üks olulisemaid Sitsiilia romaanika näiteid normannide Sitsiilia kuningriigi ajast.

## Arhitektuur
Tellistest kirik on 11 meetrit lai, 20 meetrit pikk ja 17 meetrit kõrge kolmelööviline basiilika, lihtsa risttahukja kavatisega, kuid rikkalikult kaunistatud välispinnaga. Välismüürid on liigendatud punastest tellistest, valgest lubjakivist ja mustast laavakivist liseenidega, mis ülal on ühendatud ristkaarfriisiks. Kesklöövist kerkivad kaks piklikku kuplit, üks pikihoone keskel ja üks kooriruumi kohal.

Arhitektuuris on täheldatavad Põhja-Euroopa, Bütsantsi ja islami arhitektuuri jooned läbisegi. Kiriku basilikaalne ehitusplaan ja konstruktsiooniprintsiip on pärit Lääne-Euroopa gooti arhitektuurist, selle põhiplaan on bütsantsipärane – Kreeka risti kujulist ruumi jätkab läänes narteks ja idaküljes kolme apsiidiga altariruum – ja esinevad mauripärased detailid ning kaunistused, näiteks *[[muqarnas]]*-lagi, vaolised kuplid ja katusesakmed.

## Pildid

File:100 0085 Prospetto chiesa SS Pietro e Paolo d'Agrò.jpg|Läänefassaad ja portaal
File:Apse Santi Pietro Paolo d'Agrò.jpg|Vaade apsiididele
File:SS. Pietro e Paolo d'Agrò (Casalvecchio Siculo) 3.jpg|Nišis asuva portaali detail
File:Casalvecchio Siculo-Santi Pietro e Paolo d'Agro 009 3414.jpg|Vaade läbi kesklöövi itta
File:Cupola, tholobate, pendentive.jpg|Vaade keskkuplile seestpoolt
File:Second cupola.jpg|Kooriruumi *muqarnas*-nurgatrompidele toetuv kuppel
File:Chiesa SS Pietro e Paolo Interno 1.jpg|Sisevaade nelitise sammastega


## Viited

## Välislingid
* C. E. Nicklies. The architecture of the church of SS. Pietro e Paolo d'Agro, Sicily. - PhD Dissertation, University of Illinois at Urbana-Champaign. - ideals.illinois.edu
Balkani keeleliit

**Balkan keeleliit** on Balkani keelte piirkondlike tunnuste kogum, milles sarnanevad grammatika, süntaks, sõnavara ja fonoloogia. Lõunaslaavi, idaromaani, albaania, kreeka harud kuuluvad kõik suurde indoeuroopa keelkonda, samas kui türgi haru on omane turgi keelkonnale.

## Vaata ka
*Balkanistika
Anna-Caren Sätherberg

**Anna-Caren Gunilla Sätherberg** (sündinud 5. oktoobril 1964 Östersundis) on Rootsi sotsiaaldemokraatlik poliitik, ta on 30. novembrist 2021 kuni 18. oktoobrini 2022 Rootsi maaeluminister.

Ta on aastast 2014 Riksdagi liige (valitud Jämtlandi läänist). Riksdagis on ta olnud ärikomisjoni aseesimees, sõjadelegatsiooni liige, liikluskomisjoni kolmas aseesimees, Põhjamaade Nõukogu Rootsi delegatsiooni asetäitja ja kultuurikomisjoni asetäitja.

Ta elab Åres ja on töötanud hotellinduses. Ta on olnud opositsiooninõunik Åres ning kuulub sihtasutuse Norrlandsfonden, Årehus AB ja Jämtland-Härjedalen Turismi nõukogusse.

30. novembrist 2021 kuni 18. oktoobrini 2022 oli ta Rootsi maaeluminister.
Santi Pietro e Paolo d'Itala

**Santi Pietro e Paolo** on 11. sajandist pärit romaani kirik Italas Sitsiilias, Sitsiilia romaanikaks nimetatud paikkondliku ehitusstiili iseloomulik näide, ehitatud normannide Sitsiilia kuningriigis.

## Kirjeldus
Tellistest ja looduskiviplokkidest kirik püstitati 1093. aastal Roger I eestvõttel pärast võitu lahingus araablastega. Hoone välismüürid on kaunistatud petikniššide ja põimunud kaarfriisidega. Hoone idaosa lõpetavad kolm poolümarat apsiidi, keskmine neist suurem kui külgmised.

Basilikaalne siseruum on teravkaarsete arkaadidega jaotatud kolmeks lööviks. Altariruum on kolme astme võrra muust ruumist kõrgemal. Kesklöövis asuva altariruumi kohal on kuppel, külglöövide idapoolseimad võlvikud on kaetud ristvõlvidega, ülejäänud ruumiosasid katab lame puulagi.

1930. aastal hoone restaureeriti ja altariruumi kohal asuv kuppel taastati.

## Pildid

SS. Pietro e Paolo (Itala) 37.JPG|Vaade kagust. Apsiidid jäävad ees oleva hoone varju
SS. Pietro e Paolo (Itala) 04.JPG|Külgseina petikkaared
SS. Pietro e Paolo (Itala) 16.JPG|Arkaad
SS. Pietro e Paolo (Itala) 07.JPG|Kesklööv
SS. Pietro e Paolo (Itala) 11.JPG|Külglööv


## Viited

## Välislingid
* Abbazia dei Santi Pietro e Paolo – Itala. - vivaSicilia.com (itaalia keeles)
* Frazione croce: la chiesa arabo-normanna dei ss. Pietro e Paolo (1093) (itaalia keeles)
Dina Babbitt

**Annemarie Dina Babbitt** (neiupõlvenimega **Gottliebová**; 21. jaanuar 1923 Brno – 29. juuli 2009 Felton) oli Ameerika Ühendriikide animaator, kes oli tšehhi juudi päritolu holokaustis ellujäänu (*[[Sh'erit ha-Pletah]]*). Teda hoiti Auschwitzi koonduslaagris, kus joonistas Josef Mengele tarvis portreesid mustlastest.

Ta oli animaator Art Babbitti teine abikaasa.
Jeanette Gustafsdotter

**Eva Jeanette Gustafsdotter** (neiuna *Olsson*; sündinud 24. detsembril 1965 Göteborgi vallas) on Rootsi sotsiaaldemokraatlik poliitik ja jurist, ta oli 30. novembrist 2021 kuni 18. oktoobrini 2022 Rootsi kultuuri- ja demokraatiaminister. Aastatel 2020–2021 oli ta sihtasutuse Riksförbundet Sveriges museer peasekretär, varem on olnud Tidningsutgivarna tegevjuht.

Ta kasvas üles Furulundis Kävlinge vallas Skåne läänis. Ta on töötanud juristina, kes on spetsialiseerunud meedia- ja intellektuaalomandiõigusele. Töötanud ka juristina, kes on spetsialiseerunud meedia- ja intellektuaalomandiõigusele. Ajakirjanikuna on ta töötanud TV4s ja Sveriges Televisionis. Lisaks on ta töötanud Fastighetsägarnas infojuhina.
Ratzeburgi vürstkond

**Ratzeburgi vürstkond** on endine riik, eksisteeris aastatel 1648-1918. See kuulus Mecklenburgi hertsogkonnale ja oli Saksa-Rooma riigi osa. Mecklenburg jaotati 1701. aasta Hamburgi lepinguga, millega loodi Mecklenburg-Schwerini ja Mecklenburg-Strelitzi hertsogkonnad, viimasesse kuulusid Ratzeburgi vürstkond ja Stargardi isandkond. Enamik vürstkonnast on täna Mecklenburg-Vorpommerni liidumaal.

## Ajalugu
Priscilla Chan

**Priscilla Chan** (sündinud 24. veebruaril 1985 Braintrees Massachusettsi osariigis) on Ameerika Ühendriikide filantroop ja endine lastearst. Tema ja ta abikaasa Mark Zuckerberg, Meta Platformsi kaasasutaja ja tegevjuht, asutasid 2015. aasta detsembris algatuse Chan Zuckerberg Initiative, lubades võõrandada 99 protsenti oma Facebooki aktsiatest, mille väärtus oli tollal 45 miljardit dollarit. 

Ta õppis Harvardi ülikoolis ja sai meditsiinikraadi California ülikoolist. 

Tema vanemad olid hiina päritolu immigrandid Vietnamist. Ta räägib vabalt mandariini keelt, kantoni keelt ja inglise keelt.

## Välislingid
*
Kristo Vaher

**Kristo Vaher** (sündinud 7. aprill 1984) on eesti informaatik.

## Haridus- ja töökäik
Ta lõpetas 2003. aastal Tallinna Üldgümnaasiumi, 2008. aastal Tallinna Ülikooli informaatika erialal ning omandas 2025. aastal Tallinna Tehnikaülikoolis ingliskeelsel õppekaval E-governance Technologies and Services tehnikateaduse magistrikraadi.

Aastatel 2008–2013 töötas Vaher  tarkvaraarendajana ettevõtetes Mikare Baltic ja Mailbow, 2013–2017 oli ta ettevõtte Bigbank tarkvaraarhitekt ja meeskonnajuht. 

Aastatel 2017–2018 töötas Vaher Siseministeeriumi infotehnoloogia- ja arenduskeskuses tarkvaraarhitektina ja 2018–2023 Majandus- ja Kommunikatsiooniministeeriumis (nn riigi tehnoloogiajuhina). 

Alates 2023. aastast töötab Vaher digiriigi lahenduste konsultatsioonifirmas Digital Nation. 

2024. aastast liitus ta Eesti Rahvusvahelise Arengukoostöö Keskuse (EstDev) kaudu rahvusvahelise GovStack projektiga tehnoloogiajuhi rollis.

## Välislingid
* Siim Sikkut sai endale tiimi CTO ja CDO Äripäev
* Tehnoloogiaarhitekt on hoopis linnaplaneerija Äripäev
* Eesti tehnoloogiajuht pani ameti maha ning liitus Siim Sikkuti ettevõttega Geenius
* Eesti endine tehnoloogiajuht Kristo Vaher: halvasti tehtud lahendused on riigile nagu liitintressiga võlg Geenius
* GovStacki tehnoloogiajuht Kristo Vaher: riigid ei peaks ratast uuesti leiutama
Marie Elisabeth Kreutzwald

**Marie Elisabeth Kreutzwald** (neiupõlvenimega Marie Elisabeth Saedler; 19./31. mai 1805 – 22. mai/3. juuni 1888 Tartu) oli eesti arsti ja kirjaniku Friedrich Reinhold Kreutzwaldi abikaasa. 

Tema isa Johann Carl Daniel Saedler oli Tartus tinavalaja. Isa koos vennaga oli Liivimaale tulnud Mecklenburgist Güstrowist. Marie Elisabethi ema oli kaupmehe tütar Anna Catharina Stamm.

Marie Elisabeth abiellus Friedrich Reinhold Kreutzwaldiga 18. augustil 1833 (ukj 30. augustil). 11. juulil (ukj 23. juulil) 1834. aastal sündis tütar Annette Adelheid (abielus Blumberg) ja 10. oktoobril (ukj) 1836. aastal Marie Ottilie. 5. oktoobril (ukj) 1845. aastal sündis poeg Friedrich Alexis.

Ta suri 22. mail 1888 kopsupõletikku ja maeti 26. mail Tartu Raadi kalmistule.

## Viited

## Välislingid
* Heili Reinart, "Marie Elisabeth Kreutzwald – hirmus armukade naine Eesti kultuuriloos", Postimees, 3. november 2021
Marcellin Marbot

**Jean-Baptiste Antoine Marcelin Marbot**, tuntud kui **Marcellin Marbot** (; 18. august 1772 Altillac, Corrèze'i departemang – 16. november 1854 Pariis) oli prantsuse sõjaväelane (diviisikindral) ja memuarist.

Marcellin Marbot sündis sõjaväelase, hilisema Prantsuse revolutsioonisõdadest osavõtja ja diviisikindraliks ülendatud Jean-Antoine Marbot' (1754–1800) perekonnas.

Isa jälgedes sõjaväelaseks saanud Marcellin Marbot paistis silma 1805. aastal Austerlitzi lahingus. 1811. aastal sai ta koloneliks. 1812. aasta Venemaa kampaanias oli jäägripolgu komandör. 1813. aastal võttis osa Leipzigi lahingust.

1813. aastal sai Marcellin Marbot paruni tiitli (*baron de l'Empire*).

Saja päeva ajal liitus taas Napoleoniga. Waterloo lahingus (1815) oli husaaripolgu komandör.

Juulimonarhia ajal jätkas Marbot sõjaväelase karjääri: 1830. aastal ülendati brigaadikindraliks ja 1836. aastal diviisikindraliks.

1845. aastal nimetas kuningas Marcellin Marbot' peeride koja liikmeks, kuid juba 1848. aastal eemaldus Marbot lõplikult ühiskondlikust elust.

## Tunnustus
*  Auleegioni orden: Rüütel (1808)
*  Auleegioni orden: Ohvitser (1813)
*  Auleegioni orden: Komandör (1831)
*  Auleegioni orden: Suurohvitser (1836)

## Publikatsioone
* *Remarques critiques sur l'ouvrage de M. le lieutenant-général Rogniat, intitulé : Considérations sur l'art de la guerre*. (1820)
* *De la nécessité d'augmenter les forces militaires de la France ; moyen de le faire au meilleur marché possible*. (1825)
* *Mémoires*. (1891)

## Välislingid
Eva Nordmark

**Eva Marie Nordmark** (neiuna *Persson*; sündinud 21. veebruaril 1971 Norrbotteni läänis) on Rootsi sotsiaaldemokraatlik poliitik ja ametiühingutegelane. Ta oli 10. septembrist 2019 kuni 18. oktoobrini 2022 Rootsi tööminister; lisaks oli ta 30. novembrist 2021 kuni 18. oktoobrini 2022 Rootsi soolise võrdõiguslikkuse minister.

Ta õppis aastatel 1992–1994 Luleå Tehnikaülikoolis politoloogiat, kuid ei lõpetanud seda. 

Ta oli aastatel 1995–1998 sotsiaaldemokraatide Riksdagi liige. Aastatel 1992–1999 oli ta Luleå linnavolikogu liige. Aastatel 1999–2004 oli ta Luleå ametiühingu SKTF tegevdirektor ning 2004–2011 kogu ametiühingu esimees. Aastatel 2011–2019 juhtis ta ametiühingut TCO.

10. septembrist 2019 kuni 18. oktoobrini 2022 oli ta Rootsi tööminister. Lisaks on ta 30. novembrist 2021 kuni 18. oktoobrini 2022 (pärast Märta Stenevi lahkumist) Rootsi soolise võrdõiguslikkuse minister.

## Isiklikku
Ta on abielus ja kahe lapse ema.
Sandra Lee

**Sandra Siew Pin Lee Rebish** (sündinud 20. detsembril 1970 New Yorgis), tuntud ka kui **Dr. Pimple Popper**, on Ameerika Ühendriikide dermatoloog ja YouTube'i sisulooja, kes elab Californias Uplandis. Tema veebivideod ja telesari Dr. Pimple Popper omavad laialdast tuntust.

Tema hiinasingapurlasest isa on endine dermatoloog, ema aga hiinamalaisialane. Vanemad emigreerusid Ameerika Ühendriikidesse aasta enne Sandra Lee sündi. Viie aastaselt kolis tema perekond Lõuna-Californiasse.
Gahlnbäck

**Gahlnbäck**, varem ka **Gahlenbeck** ja **Gallenbeck** on Mecklenburgist Penzlinist pärit käsitöölise-, kaupmehe-, literaadi- ja aadlisuguvõsa.

## Suguvõsa liikmeid
*Johann Heinrich Gahlnbäck (1778−1868), kaupmees Tallinnas
*Peter Johann Gahlnbäck (1803−1836), II klassi arst, Peterburi Obuhhovi haigla ordinaator, Harju kreisiarst
*Heinrich Eduard Gahlnbäck (1805−1890), Mustjala adjunktpastor, Püha pastor
*Georg Leopold Gahlnbäck (1807−1878), filosoofiadoktor, Eestimaa kubermangu koolidirektor ja Tallinna kubermangugümnaasiumi direktor, Eestimaa Kirjanduse Seltsi kaasasutaja
*Carl Ferdinand Gahlnbäck (1812−1892), pärilik aukodanik, 1. gildi kaupmees, Portugali, Lübecki, Bremeni ja Hamburgi konsul, Suurgildi oldermann, Oleviste kiriku kirikueestseisja, ettevõtte Carl F. Gahlnbäck rajaja
*Carl Michael Gahlnbäck (1821−1896), farmaatsiamagister, tõeline riiginõunik, apteeker
*Carl Johann Heinrich Gahlnbäck (1839 Tallinn − 1898 Berliin), kaupmees Tallinnas, ettevõte Carl F. Gahlnbäck juht
*Theodor Heinrich Eduard Gahlnbäck (1842−1922), vaimulik, luterusu vaimulik Venemaal Samaras ja Minski kubermangus, ülemõpetaja Peterburis
*Carl Edmund William Gahlnbäck (1843 Tallinn − 1902 Wiesbaden, maeti Kopli kalmistule), kaupmees Tallinnas, ettevõte Carl F. Gahlnbäck juht, Mustpeade vennaskonna liige,
*Johannes Leopold von Gahlnbäck (1855 Püha − 1934 Leningrad) (Гальнбек, Иван Андреевич), riiginõunik, arhitekt, arhitektuurimaalija
*Karl Erik Gahlnbäck (1868 Tallinn – 1956), kaupmees Tallinnas, Suurgildi oldermann, aastast 1900 ettevõte Carl F. Gahlnbäck juht, Rootsi, Norra, Taani konsul
*Gösta Carl Erik Gahlnbäck (1897−1961), purjetaja, jääpurjetaja

## Vaata ka
*Carl F. Gahlnbäck
## Viited

## Kirjandus
*EAA, f. 4918, n. 1, s. 588. Gahlnbaeck. Koostanud Nikolai von Essen (1937)

## Välislingid
*Gahlnbäcki suguvõsa genealoogia saidil geni.com
Johan Danielsson

**Lars Johan Danielsson** (sündinud 30. juunil 1982 Borlänges) on Rootsi sotsiaaldemokraatlik poliitik, ta on 30. novembrist 2021 Rootsi elamumajandusminister.

Ta kasvas üles Borlänges ja õppis Linköpingi Ülikoolis politoloogiks.

Ta oli Euroopa Parlamendi liige ja enne seda ametiühinguametnik.

Ta kandideeris 2014. aasta Euroopa Parlamendi valimistel sotsiaaldemokraatide ridades, kuid ei osutunud valituks. 2019. aasta Euroopa Parlamendi valimistel osutus ta valituks. Ta oli Euroopa Parlamendi liige aastatel 2019–2021.

Ta on 30. novembrist 2021 Rootsi elamumajandusminister.
Oyster Bay

**Oyster Bay** on linn, mis asub Nassau maakonnas New Yorgi osariigis. See on ainuke asula New Yorgi suurlinnastus, mis ulatub Long Islandi põhjarannikult lõunarannikule.

## Viited

## Välislingid
Ejército de Liberación Nacional de Bolivia

**Ejército de Liberación Nacional de Bolivia** (hispaania keelest **Boliivia Rahvavabastusarmee**; **ELN**; ka **Ñancahuazú partisanid**) oli aastatel 1966–1967 Che Guevara juhtimisel peamiselt Boliivia Cordillera provintsis tegutsenud partisanirühmitus. Sellesse kuulusid peamiselt Boliivia ja Kuuba kodanikud. ELN-i peakorter asus talus Boliivia Río Grande hooajalise Ñancahuazú lisajõe kaldal, Santa Cruz de la Sierra linnast 250 kilomeetri kaugusel. Revolutsionääride eesmärk oli olla n-ö *[[foco]]* ning algatada sotsialistlik ülestõus, mis Boliivia valitsuse kukutaks. Partisanidel õnnestus valitsusvägedele mõnda aega vastu hakata, kuid lõpuks said nad lüüa ning Guevara vahistati ja mõisteti surma. Vaid viiel ELN-i liikmel õnnestus Tšiilisse põgeneda.

## Viited
Öötöö

**Öötöö** ehk **öine vahetus** on tavaliselt ajavahemikus 22:00–6:00 sooritatava vaimse või füüsilise töö (vahetustega töö) osa, mis viiakse läbi öö 22.00–6.00 ja mille kohta kehtivad tavaliselt muule töisele tegevusele kehtestatuist erinevad reeglid.

## Viited

## Välislingid
* C171 - Night Work Convention, 1990 (No. 171)  &#91;Öötöö konventsioon&#93;. *[[Rahvusvaheline Tööorganisatsioon|ILO]]* (inglise, prantsuse, araabia, saksa, portugali ja vene keeles)
Klaus Barbie

**Nikolaus Barbie** (ka **Klaus Barbie**, hüüdnimega **Lyoni Lihunik**; 25. oktoober 1913 – 25. september 1991) oli Natsi-Saksamaa riigiametnik. Vichy valitsuse ajal Prantsusmaal Lyonis teenistuses olles piinas ta Gestapo vange, peamiselt juute ja Prantsuse vastupanuliikumise liikmeid. Pärast teise maailmasõja lõppu aitas Ameerika Ühendriikide luure tal põgeneda Boliiviasse, kus ta asus sealset režiimi opositsiooni piinamise ja represseerimise alal nõustama. Ameerika Ühendriigid tegid natsist Klausiga koostööd tema antikommunistlike teenete eest.

Hiljem värbas ta Lääne-Saksamaa luure. Tõenäoliselt mängis Barbie rolli 1980. aastal Luis García Meza poolt La Pazis korraldatud riigipöördes. Kui Boliivia diktatuur langes, ei saanud Barbie enam riigilt kaitset. 1983. aastal andsid võimud ta välja Prantsusmaale, kus talle mõisteti inimsusvastaste kuritegude eest eluaegne vanglakaristus. Kuigi ta oli juba 1947. ja 1954. aastal *[[in absentia]]* surma mõistetud, ei viidud varasemat kohtuotsust täide, kuna oktoobris 1981 kaotati Prantsusmaal surmanuhtlus. Vangis olles suri Barbie 25. septembril 1991 vähki.

## Vaata ka
* Operatsioon Cóndor
* Operatsioon Bloodstone
* Alice Vansteenberghe
* Hotel Terminus: The Life and Times of Klaus Barbie

## Viited
Tomas Eneroth

**Karl Tomas Eneroth** (sündinud 4. detsembril 1966 Eskilstunas) on Rootsi sotsiaaldemokraatlik poliitik. Ta on olnud Rootsi taristuminister (2017–2022).

Ta on õppinud aastatel 1988–1993 Växjö kõrgkoolis sotsioloogiat ja politoloogiat.

1994. aasta Rootsi parlamendivalimistel valiti ta Riksdagi, mille liige on tänini. Aastatel 2002–2006 oli ta parlamendi sotsiaalkaitsekomisjoni esimees ja 2014–2017 sotsiaaldemokraatide rühma juht.

27. juulist 2017 kuni 17. oktoobrini 2022 oli ta Rootsi taristuminister.

## Isiklikku
Tema isa Bengt Eneroth oli kantor ja ema Anna-Lisa Abelsson õpetaja. 

Ta on abielus, tema poeg Jesper (sündinud 1995) on samuti sotsiaaldemokraatlik poliitik.
Aksel Airo

**Aksel Fredrik Airo** (aastani 1906 **Aksel Fredrik Johansson**; 14. veebruar 1898 Turu – 9. mai 1985 Päijät-Häme maakond) oli Soome sõjaväelane (kindralleitnant) ja poliitik. Ta kuulus Rahvuslikku Koonderakonda.

Airo võttis osa nii Soome kodusõjast, Talvesõjast, Jätkusõjast kui ka Lapi sõjast.
Künakirves

**Künakirves** (ka *vesik*, *vissil*, lõunaeesti murretes *vessim*) on ristipidi varre otsa pandud pikakaelalise nõgusa teraga kirves puuesemete õõnestamiseks.

## Kuju
19. sajandil olid künakirved 5–9&nbsp;cm laiuse tera, kitsama paksu kaelaosa ja kumera põhjaga. Tera kaare põhi võis olla ka peaaegu sirge ning teraotsad sellega enam-vähem risti. Hõlbustamaks piki süüd raiumist oli kirve laba varre suhtes suurema või väiksema teravnurga all.

## Kasutamine
Künakirvega õõnestati erinevaid puuesemeid: eriti künasid, aga ka venesid, pakktarusid, surnukirste, ummiknõusid jms. Lisaks kasutati künakirvest hoonete sammastesse soonte raiumiseks. Saetööstuse arengu ning saelaudade laialdase kasutuse tõttu kadus künakirves üldkasutuselt 19. sajandi teisel poolel.

## Vaata ka
*Kirves
*Lutt
*Tahumiskirves

## Viited

## Kirjandus
*Eesti rahvapärane puutööndus. Ants Viires. Tallinn: Eesti Riiklik Kirjastus, 1960

## Välislingid
* Künakirves, Värska talumuuseum
École pratique des hautes études

**École pratique des hautes études** (EPHE) on Pariisi süvaõppeasutus, kuid mitte ülikool klassikalises mõttes.

EPHE asutati 31. juulil 1868 Prantsusmaa haridusministri Victor Duruy dekreediga ja on üks suuremaid écoles. Peamine idee oli õpilaste ettevalmistamine uurimistööks, osaledes uurimispraktikas. Diplomeid ei nõutud ega antud.

Tema diplomid usuteaduse ja ajaloo alal kuuluvad maailma parimate hulka.

EPHE on pidevalt koolitanud maailmatasemel Aasia ja islamiuuringute eksperte ning nende hulgas investeerimispankureid, diplomaate ja nendele valdkondadele spetsialiseerunud sõjaväelasi.

## Kuulsad lõpetajad
* Norman Finkelstein, Ameerika Ühendriikide publitsist ja politoloog

## Viited


## Välislingid
* Ametlik koduleht
Tühi tähistaja

**Tühi tähistaja** on (semiootika mõistena) märk, mille objekt on kaduma läinud. S.t tähistaja, mille tähistatav on muutunud nii ebamääraseks, et tähistaja on iseseisvunud. 

Tühja tähistaja mõistet on palju kasutanud Ernesto Laclau, ent esmalt võttis selle kasutusele Claude Lévi-Strauss.
Polná

**Polná** (saksa keeles *Polna*) on linn Tšehhis Vysočina maakonnas Jihlava ringkonnas. Polná asub Jihlavast ligi 14 km kirdes.

Polná paikneb merepinnast 535 meetri kõrgusel.

Asula on rajatud 12. sajandil, ürikutes on Polnát esmamainitud 1242. aastal. Juute elas Polnás alates 15. sajandist, eraldi juudi linnaosa rajati 17. sajandi teisel poolel. 1863. aastal hävis suures tulekahjus ligikaudu kolmandik linnast.

Polná vanalinn on alates 1990. aasta novembrist ajalooline linnakaitseala.

## Viited
Kateeder (kirik)

**Kateeder** (kreeka keeles καθέδρα 'tugitool', 'troon', ladina keeles cathedra) on troonitaoline auiste kirikus, mis on ette nähtud piiskopi jaoks. Kristluses sümboliseerib see ülekantud tähenduses piiskopivõimu. Kateedri nimetusest selles tähenduses on tuletatud sõna "katedraal".

Kateeder asus Bütsantsi kirikutes apsiidis altari taga *[[synthronon]]*i keskel, samuti oli see nii veel osas romaani kirikutes, tänapäeva katoliku ja õigeusu pühakodades on see enamasti peaaltari läheduses või vastas või ikonostaasi juures küljega ida poole.
Viktor Vesterinen

**Viktor Vesterinen** (sündinud 29. aprill 1946) on Eesti pressifotograaf, kelle fotoreportaaži iseloomustab autorile omane stiil.            

Viktor Vesterineni fotoreportaaže ja fotoseeriaid on avaldatud enam kui sajas riigis. Ta on korduvalt osalenud rahvusvahelistel fotokonkursitel ja korraldanud isikunäitusi Venemaal, Poolas, Soomes, Indias ja Eestis.
Telč

**Telč** (saksa keeles *Teltsch*) on linn Tšehhis Vysočina maakonnas Jihlava ringkonnas. Telč asub Jihlavast ligikaudu 25 km lõunaedelas.

Telč paikneb merepinnast 522 meetri kõrgusel.

Telči on esmamainitud 1335. aastal.

Telči ajalooline keskus kuulub alates 1992. aastast UNESCO maailmapärandi nimistusse ja on alates 1995. aasta novembrist ajalooline linnakaitseala.

## Viited
Stasidion

***Stasidion*** (mitmuses *stasidia*, kreeka keele sõnast *stasis* 'seis', 'asend'), ka *kathisma* (kreeka keeles κάθισμα 'iste') on käetugedega ja hingedega ülestõstetava kitsa istetoega seisutool, mis esineb õigeusu kirikutes ja kloostrites Kreekas ja kreeka traditsiooni järgivates kirikutes mujal (nt ka Püha Eelkäija Skiitas Saaremaal). On tavaliselt paigutatud ridadena seinte äärde ja lööve eraldavate sammaste vahele. Mööbliese on mõeldud toetama uskliku selga ja käsivarsi pika jumalateenistuse jooksul seistes, eriti oluline abi on sest vanematele munkadele.

Väliste tunnuste järgi saab stasidia jaotada kolme tüüpi:
* Püha mäe *stasidion* – eseme küljed ülemiste ja alumiste käetugede vahel on eriti rikkaliku dekoratiivse nikerdkaunistusega; hingedega tõstetava seisutooli põhja all on väike tugiiste, mis võimaldab end toetada ka siis, kui iste on ülestõstetud asendis (sarnaneb kooritoolistiku *[[misericordia]]*ga).
* Ilmalik *stasidion* – mõlemad käetoed on lihtsa lakoonilise kujundusega, vahel võivad alumised toed ka puududa, kui tooli tugev konstruktsioon seda võimaldab.
* Lauljate *stasidion* – asetseb veidi kõrgemal alusel, nii et eristub kõrguselt kiriku ülejäänud *stasidia*st, ja nende seljatugi on kõrgendusega ja see on eriti rikkalikult kaunistatud.

## Vaata ka
* Kooritoolistik
* Kliiros

## Viited

## Välislingid
* I. Barboutis (Aristotle University of Thessaloniki), V. Vasileiou. Stasidia (Church Stalls) of the greek orthodox church - a standing seat for elderly. - XXVIth International Conference Research for Furniture Industry, Poznan, 2013
* About the Initial Purpose of Stasidia. St. Nikodemos the Hagiorite. - The Catalogue of Good Deeds. - Catalogue of St. Elisabeth Convent. July 13, 2019
Robert Habeck

**Robert Habeck** (sündinud 2. septembril 1969 Lübeckis) on Saksamaa poliitik ja kirjanik, ta on erakonna Liit 90/Rohelised liige ja Saksamaa Liidupäeva liige. Ta on 8. detsembrist 2021 kuni 6. maini 2025 Saksamaa majandus- ja kliimaminister; lisaks on ta samast kuupäevast Saksamaa asekantsler.

Ta sündis Lübeckis. Lapsepõlve veetis ta Heikendorfis (asub Schleswig-Holsteini liidumaal), kus ta vanemad pidasid apteeki. Aastal 1989 lõpetas ta Heikendorfis gümnaasiumi; seejärel oli ta asendusteenistuses ja õppis Freiburgi, Roskilde ja Hamburgi Ülikoolides germanistikat, filoloogiat ja filosoofiat.
Strážnice

**Strážnice** (saksa keeles *Straßnitz*) on linn Tšehhis Lõuna-Morava maakonnas Hodoníni ringkonnas. Strážnice asub Slovakkia piirist 5 km kaugusel, Hodonínist ligikaudu 15 km idakirdes.

Strážnicet on esmamainitud 1302. aastal.

Strážnice vanalinn on alates 1990. aasta novembrist ajalooline linnakaitseala.

## Viited
Vaba Ajaloo Selts

**Vaba Ajaloo Selts** (vene *Вольное историческое общество,* inglise *The Independent Historical Association*) on veebruaris 2014 loodud Venemaa professionaalsete ajaloolaste ühendus, eesmärgiga võidelda võimudepoolsete poliitiliselt motiveeritud rünnakutega Venemaa ajaloo uurimise suhtes.

## Ajalugu
Vaba Ajaloo Seltsi asutamine toimus 28. veebruaril 2014, mil allkirjastati avalikkusele suunatud manifest. Seltsi asutajad olid ajaloolased, ajalooõpetajad, filosoofid ja teised ajalooteadmiste valdkonna uurijad: Jevgeni Anisimov, Anatoli Golubovski, Igor Danilevski, Viktor Djatlov, Askold Ivantšik, Sergei Ivanov, Leonid Katsva, Ivan Kurilla, Aleksei Miller, Aleksander Moldovan, Konstantin Morozov, Sergei Mironenko, Aleksandr Rubtsov, Nikita Sokolov, Pavel Uvarov ja Aleksandr Etkind.

"End "vabaks" nimetav ühiskond ei otsi tuge ega patrooni üheltki valitsusasutuselt, erakonnalt ega ärigrupilt, kasutades toeks vaid oma liikmete professionaalsust ja mainet. Ajalooliselt nõuab see aga mitte ainult ajaloolaste, vaid ka kõigi teadlaste ja praktikute osalemist, kelle erialane huvi on seotud mineviku uurimise ja selle mälestuse säilitamisega, sealhulgas kõigi humanitaarakadeemiliste distsipliinide esindajad. samuti õpetajad, muuseumid, arhiivid ja raamatukoguhoidjad. Samuti kutsume koostööle kirjastusi ja meediatöötajaid, kes vastutavad ajaloo ja selle rolli eest kaasaegses ühiskonnas.

Uue ühenduse põhieesmärk on edendada teaduslike ideede levikut minevikust, ajalooteaduse rollist ja ülesannetest kaasaegse ühiskonna elus.

See eesmärk saavutatakse praktiliste probleemide lahendamisega, millest olulisemad on:

         – moodsa humanitaarabi ekspertkeskkonna kujundamine, millesse kodanikuühiskond saaks täielikult ja kindlalt usaldada;

         – solidaarsustegevuse jõupingutuste ühendamine teadlaste ja praktikute ühtsel "platvormil", mida eraldavad nüüd vahemaad, riigi- ja halduspiirid, osakondade ja distsiplinaartõkked;

         – rahvusvahelise koostöö arendamine ja maailma humanitaarteadmiste saavutuste populariseerimine Venemaal ning Venemaa teaduse parimad näited maailmas;

         – professionaalne hinnang ühiskondlikult olulistele sündmustele ning poliitikute ja avaliku arvamuse liidrite avalike avaldustega mineviku tajumise kohta;

         – võidelda ajalooallikate ja faktide võltsimise vastu, olenemata sellest, kes ja mis eesmärgil need võltsimised ette võetakse.

         – vastutegevus igasugustele katsetele piirata teadusliku uurimistöö vabadust ja akadeemilisi vabadusi;

         – abistamine arhiivimaterjalide salastatuse kustutamisel, asutuste arhiivide üleandmine riigile."

## Viited
Kurnamissõda (Egiptuse-Iisraeli)

**Kurnamissõda** (araabia keeles حرب الاستنزاف,‎ *Ḥarb al-Istinzāf*, heebrea keeles מלחמת ההתשה‎, *Milhemet haHatashah*) oli sõda aastatel 1967–1970. Selle ühel poolel oli Iisrael ning teisel poolel olid Egiptus, Jordaania, Palestiina Vabastusorganisatsioon (PVO) ja nende liitlased.

Aastal 1967 oli küll kuuepäevane sõda lõppenud, kuid Araabia-Iisraeli konflikti põhjuste väljajuurimiseks eriti midagi ei tehtud. Samal aastal toimunud Araabia Liiga tippkohtumisel lepiti kokku kolmes põhimõttes ehk öeldi "ei" rahule Iisraeliga, Iisraeli tunnustamisele ja Iisraeliga läbirääkimisele. Egiptuse president Jamāl ‘Abd an-Nāşir uskus, et Iisraelit saab vaid sõjalise jõuga sundida Siinai poolsaarelt lahkuma ning varsti algasid Suessi kanali ääres taas kokkupõrked.

Algselt oli sõda piiratud vaid vastastikusele suurtükitulele ja väiksemõõdulistele sissetungidele Siinaisse, kuid aastal 1969 hindas Egiptuse armee end suureks pealetungiks piisavalt tugevaks. Märtsis 1969 kuulutas Nasser välja ametliku kurnamissõja, mida iseloomustasid suurtükituli, õhulöögid ja reidid. Sõjategevus kestis augustini 1970 ning lõppes vaherahuga, piirid ei olnud kolme aasta jooksul muutunud. Ka pärast kurnamissõda ei toimunud tõsiseid rahuläbirääkimisi.

## Vaata ka
* Must september
* Kaasaegsete Lähis-Ida konfliktide loend
* Yom Kippuri sõda
* Camp Davidi rahu
* Egiptuse-Iisraeli rahuleping

## Viited
Kunovice

**Kunovice** (saksa keeles *Kunowitz*) on linn Tšehhis Zlíni maakonnas Uherské Hradiště ringkonnas. Linn asub Uherské Hradištěst vahetult lõunas.

Kunovice paikneb merepinnast 198 meetri kõrgusel.

Linnast voolab läbi Olšava jõgi.

Kunovicet on esmamainitud 1196. aastal, linnaõigused sai enne 1466. aastat. Kolmekümneaastase sõja ajal sai linn rängalt kannatada. 19. sajandi teisel poolel algas linna kiire areng, Kunovicest sai raudteesõlm ja rajati tööstusettevõtteid.

## Viited
Hendrik Otstavel

**Hendrik Otstavel** (2. oktoober 1888 Laiksaare vald, Pärnumaa – 7. mai 1942 Ussollagi vangilaager, Permi oblast, Venemaa) oli Eesti poliitik. 

Hendrik Otstavel  oli Saare ajutise maavalitsuse esimees ja Saare maavanem  (1938–1940), I Riiginõukogu liige (valitud põllumajanduse alalt ühes kalandusega) ja Põllutöökoja liige ning Kuressaare põllumeeste konvendi esimees.
Nancy Faeser

**Nancy Faeser** (sündinud 13. juulil 1970 Bad Soden am Taunuses) on Saksamaa sotsiaaldemokraatlik poliitik ja jurist, alates 8. detsembrist 2021 kuni 6. maini 2025 Saksamaa siseminister; ta on esimene naine Saksamaa siseministri ametis.

Ta on olnud alates 2. novembrist 2019 Saksamaa Sotsiaaldemokraatliku Partei (SPD) Hesseni osakonna esimees. 

Aastatel 2003–2019 oli ta Hesseni liidumaa parlamendi liige ja alates 2019. aastast Hesseni SPD parlamendirühma esimees ja seega ka opositsiooni juht.

Ta sündis aastal 1970 Bad Soden am Taunuses Darmstadti ringkonnas Hesseni liidumaal. Aastal 1990 lõpetas ta samas gümnaasiumi ning asus õppima Johann Wolfgang Goethe Frankfurdi ülikooli õigusteadust. 1996. aastal lõpetas ta õpingud esimese riigieksamiga. Aastatel 1996–1998 töötas ta Günter Frankenbergi avaliku õiguse, õigusfilosoofia ja võrdleva õiguse õppetoolis Frankfurdis. Pärast õiguspraktikat Maini-äärse Frankfurdi kõrgema piirkonnakohtu ringkonnas sooritas ta 2000. aastal teise riigieksami ja töötas advokaadina (viimati Maini-äärses Frankfurdis äriadvokaadibüroos Görg) aastani 2021.

## Isiklikku
Ta on abielus ja poja ema.
Eurojackpot

**Eurojackpot** on rahvusvaheline Euroopa riike kaasav loteriimäng, mille loosimist alustati märtsis 2012. Peaauhind algab 10 000 000 eurost ja võib ulatuda kuni 120 000 000 euroni. Eurojackpoti mängimine maksab 2 eurot rea kohta. Eesmärk on leida 5 õiget numbrit 50-st pluss veel 2 lisanumbrit 10-st. Peamise võidusumma võitmise tõenäosus on 1 : 95 344 200. Loteriil on 12 vahevõidusummat. Loosimine toimub igal reedel kell 21.00 kohaliku aja järgi Helsingis. Võitnud loteriipiletite hindamine toimub Saksamaal ja Taanis.

Eestis vastutab loteriipiletite müümise ja võidusummade väljastamise eest Eesti Loto.

## Vaata ka
*EuroMillions
*Vikinglotto

## Välislingid
*Eurojackpot Eesti Loto kodulehel
Morcheeba

**Morcheeba** on inglise elektroonilise muusika ansambel, mis loodi 1990. aastatel. Selle vokalist on Skye Edwards.

## Välislingid
Chrastava

**Chrastava** (saksa keeles *Kratzau*) on linn Tšehhis Libereci maakonnas Libereci ringkonnas. Chrastava asub Libereci kesklinnast ligikaudu 8 km põhjaloodes.

Chrastava paikneb merepinnast 295 meetri kõrgusel.

Chrastavat on esmamainitud 1352. aastal. Kuni 17. sajandini oli Chrastava kaevanduslinn. 19. sajandil algas linnas tööstuse areng, raudteeühenduse sai Chrastava 1859. aastal.

## Viited
Skye Edwards

**Skye Edwards** (sündinud nimega **Shirley Klaris Yonavieve Edwards** 27. mail 1974 Londonis) on Jamaica päritolu Briti lauljatar, ansambli Morcheeba vokalist.

## Välislingid
Zaretšje (Kingissepa rajoon)

**Zaretšje** (vene keeles *Заречье, Зарѣчье*) on küla Venemaal Leningradi oblastis Kingissepa rajoonis Bolšoi Lutski külaasunduses.

## Ajalugu
Tartu rahu järgse Eesti-Venemaa piiri kokkuleppimisel kuulus Peterburi kubermangu Jamburgi maakonna Saretšje, Saretschje küla Eestile ja küla moodustas osa Eesti Ingerist ja kuulus Virumaa ja Vaivara kihelkonna Narva valda.

## Viited
Mustamäe Maarja Magdaleena kirik

**Mustamäe Maarja Magdaleena kirik** on kirik Mustamäel Tallinnas aadressil Kiili 9, mida kasutab EELK Mustamäe Maarja Magdaleena kogudus. 

Ehitus algas 2017. aastal. Esimesed ruumid said valmis 2019. aastal.

## Ajalugu

3. juulil 2012 allkirjastati leping Eesti Evangeelse Luterliku Kiriku ja Tallinna linna vahel, mille järgi anti EELK-le hoonestusõigus kiriku ehitamiseks Tallinna Kiili 9 kinnistule.

2013. aastal laekus kiriku arhitektuurivõistlusele 31 võistlustööd. Augustis selgusid kolm võidutööd ja võitjaks valiti arhitektuuribüroo Karisma Arhitektide töö (autorid Margit Valma, Mait Väljas, Risto Parve, Kai Süda ja Martin Kinks).

2016. aasta juulis anti ehitusluba kiriku ehitamiseks. 28. septembril 2016 asutati sihtasutus Mustamäe Kirik, kuhu kuuluvad EELK Mustamäe Maarja Magdaleena kogudus, EELK Konsistoorium ja Tallinna linnavalitsus. Sihtasutuse juhiks sai konkursi teel Taavi Turvas.

14. märtsil 2017 allkirjastati kiriku ehitusleping SA Mustamäe Kirik ja firma Ehitus5ECO OÜ vahel.

## Viited
Kommunistide ülestõus Malaisias (1968–1989)

**Kommunistide ülestõus Malaisias** (ka **teine Malaia kriis**; malai keeles *Perang insurgensi melawan pengganas komunis* või *Darurat Kedua*) oli aastatel 1968–1989 Malaisia valitsuse ja Malaia Kommunistliku Partei (MKP) vahel toimunud relvakonflikt.

Aastal 1960 oli lõppenud Malaia kriis ning peamiselt Malaisia hiinlastest koosnev MKP relvastatud tiib Malaia rahvavabastusarmee taganes Tai piiri äärde uueks pealetungiks valmistuma. Kokkupõrked algasid taas 17. juunil 1968, kui MKP väed korraldasid Malaka poolsaare põhjaosas Krohis valitsusvägedele varitsuse. Relvakonfliktile lisasid pinget kohalike hiinlaste ja malaide halvenevad suhted ning Vietnami sõjast tingitud kogu regiooni ebastabiilsus.

Malaya Kommunistlik Partei sai alguses Hiinalt vähesel määral toetust, kuid 1974. aastal sõlmisid Malaisia ja Hiina diplomaatilised suhted ning MKP aitamine lõpetati. Aastal 1970 toimus MKP-s lõhenemine ning moodustusid kaks rühmitust: marksistlik-leninistlik pool (MKP-ML) ja revolutsiooniline pool (MKP-RF). Kuigi komparteid prooviti reklaamida ka malaidele, koosnes selle liikmeskond endiselt peamiselt hiinlastest. Malaisia valitsus ei võtnud Suurbritanniast eeskuju ning ei kuulutanud välja eriolukorda. Selle asemel algatati ülestõusu mahasurumiseks mitmeid tsiviilkaitseprogramme.

Ülestõus lõppes 2. detsembril 1989, kui MKP ja Malaisia valitsus sõlmisid Lõuna-Tais Hat Yais rahulepingu. Samal ajal lagunesid kommunistlikud režiimid kõikjal maailmas.
Samal ajal Malaisia kommunistide ülestõusuga toimus kommunistide ülestõus ka 1963. aastal Malaia Föderatsiooniga liidetud Borneo Sarawaki osariigis.

## Vaata ka
* Rifle Company Butterworth
* Kommunistide ülestõus Tais
* Kanang anak Langkau
* Mahmud Sulaiman
* Malaia Kommunistlik Partei
* Malaia kriis
* Malaisia armee
* Kommunistide ülestõus Sarawakis

## Viited

## Kirjandus
*
*
*
Robert F. Furchgott

**Robert Francis Furchgott** (4. juuni 1916 – 19. mai 2009) oli Ameerika Ühendriikide biokeemik. 

1998. aastal sai Furchgott koos Ferid Muradi ja Louis José Ignarroiga Nobeli meditsiiniauhinna, sest avastas, et lämmastikoksiid toimib kardiovaskulaarse süsteemi töö reguleerimisel signaalmolekulina. 

## Viited
Sametkõrges

**Sametkõrges** (*Flammulina*) on *[[Physalacriaceae]]* sugukonda kuuluv perekond seeni.

## Eesti liigid
Eestis on leitud kasvamas vähemalt 5 liiki sametkõrgeseid. Puidu-, soome- ja võsa-sametkõrgesed on söödavad.

**Flammulina elastica* – võsa-sametkõrges
**Flammulina fennae* – valkjas sametkõrges
**Flammulina finlandica* – soome sametkõrges
**Flammulina ononidis* – kulu-sametkõrges
**Flammulina velutipes* – puidu-sametkõrges

## Liike mujal
**Flammulina filiformis* – aasia sametkõrges, enokitake
**Flammulina populicola* – papli-sametkõrges
**[[Flammulina rossica]]*

## Viited


## Välislingid
* Sametkõrges andmebaasis eElurikkus.
Suhkruasendaja

**Suhkruasendaja** on toidu lisaaine, mis annab suhkruga sarnase magusa maitse, olles väga madala kalorisisaldusega. Võrreldes suhkru baasil magusainega, kasutatakse suhkruasendajat väga väikeses koguses, mille tulemusena on suhkruasendaja toiduenergia kogus olematu. Enamus suhkruasendajaid on kunstlikud magusained. Suhkruasendajad on väga levinud suhkruvabades toodetes.

Kuna sel teemal on tehtud liiga vähe uuringuid, on kindlaid järeldusi ohust ja kasuteguritest tervisele on raske teha. Suhkruasendaja on potentsiaalselt abiks inimesele, kellel on probleeme kaalukaotusega, aidates neil süüa tavatoitu, kuna sisaldab ligikaudu null kalorit. Leidub ka vastupidist infot – suhkruasendaja hoopis soodustab kehakaalu tõusu ja rasvumist. Reguleeritud suhkruasendajad sobivad diabeetikutele, kellel on probleeme veresuhkru ehk vere glükoosi reguleerimisega.
## Suhkruasendajate põhilised esindajad

### Atsesulfaam K
Atsesulfaam K (atsesulfaamkaalium, E950) on lubatud alates aastast 1988 üldkasutamiseks. On ligikaudu 200 korda magusam suhkrust. Kasutatakse peamiselt jookides, koos teiste magusainetega. Ohutu päevadoos on 9 mg/kg. 

### Aspartaam
Aspartaam (aspartüülfenüülalaniini metüülester, E951) on lubatud alates aastast 1981. On ligikaudu 160–200 korda magusam suhkrust. Ohutu päevadoos on 40 mg/kg. 2023. aasta suvel liigitas Maailma Terviseorganisatsioon selle võimalike vähkitekitavate ainete hulka.

### Erütritool
Erütritool (erütriit, tetrahüdroksübutaan, meso-erütritool, E968) on suhkrust 70 korda magusam. 2022. aastal tuvastati, et see soodustab vere hüübimist, trombooside teket ning suurendab seetõttu infarktiohtu.

### Sahhariin
Sahhariin (E954) on kõige vanem magusaine, olles kasutusel olnud ligikaudu 100 aastat. On ligikaudu 300 korda magusam suhkrust. Sahhariini kasutamine on mõnes Euroopa Liidu riigis keelatud ning ohutus on küsitav. Ohutu päevadoos on 5 mg/kg

### Sukraloos
Sukraloos (4,1',6'-triklorogalaktosahharoos, E955) on üks populaarsemaid magusaineid turul. On ligikaudu 600 korda magusam suhkrust. Ohutu päevadoos on 15 mg/kg.

### Neotaam
Neotaam (N-[N-(3,3-dimetüülbutüül)-L-α-aspartüül]-L-fenüülalaniin-1-metüülester, N(3,3-dimetüülbutüül)-L-aspartüül-L-fenüülalaniini metüülester) on lubatud alates aastast 2002. On ligikaudu 8000 korda magusam suhkrust. Kuigi see sisaldab fenüülalaniini, ei ole see ohtlik, sest kogused on üliväiksed. Ohutu päevane annus on 2 mg/kg.

### Stevioolglükosiid
Stevioolglükosiid on looduslik magusaine, mis pärineb suhkrulehtedest (stevia). On 200–300 korda magusam suhkrust. Paraguai suhkrulehe lehed on Euroopa Liidus keelatud, küll aga on lubatud lehtedest eraldatud magusaine stevioolglükosiid.

## Viited
Merle Kääri

**Merle Kääri** (10. november 1951 – 11. detsember 2021) oli eesti bioloog.

Ta lõpetas 1970. aastal Tartu 5. Keskkooli bioloogia-geograafia klassi ning 1976. aastal Tartu Ülikooli bioloogia erialal. 

Ta töötas pikka aega Õngu kalakasvatuse juhatajana Hiiumaal.

## Pere
Tema ema oli Tartu lastearst Haldja Kääri (1921–2008) ja isa kirjandusteadlane Kalju Kääri (1921–1982).
Vürst-abt

**Vürst-abt** (saksa keeles *Fürstabt*) on tiitel vaimulikule, kes on kirikuvürst (nagu vürst-piiskop) feodaalüksuse, tavaliselt Saksa-Rooma riigi osariigi *[[ex officio]]* ilmaliku isanda tähenduses. Omanik aga ei pea piiskopi kiriklikku ametit.

Määratud abtkond võib olla kas munkade või nunnade kogukond. Seega, kui tegemist on naistekloostriga, on abt-vürstkond üks väheseid juhtumeid, kus valitsemist saab piirata naissoost valitsejatega, tiitliga **vürstinna-abtiss**.

Mõnel juhul oli omanik riigivürst (*Reichsfürst*), koha ja otsese häälega (*votum virile*) Riigipäeval. Enamik keisrile otsealluvaid abte, kandes küll "vürst-abti" tiitlit, omas vaid riigiprelaadi staatust kollektiivse häälega Riigipäeval. Riigiprelaadid olid Riigipäeval esindatud Švaabi ringkonna ja Reini kolleegiumi saadikutega, mõlemal oli üks kollektiivne hääl. Tegelikud vürst-abtid olid:

* Fulda abt, "keisrinna peakantsler" vastavalt keiser Friedrich II 1220. aasta dekreedile, ülendatud vürst-piiskopkonnaks paavst Benedictus XIV poolt 1752. aastal
* Prümi abt, ülendatud keiser Friedrich II poolt 1222. aastal, personaalunioonis Trieri piiskopkonnaga 1576. aastast
* Kempteni abt, kinnitatud kuningas Karl IV poolt 1348. aastal
* Murbachi abt, ülendatud kuningas Ferdinand I poolt 1548. aastal
* Stavelot-Malmedy abt
* Corvey abt, ülendatud vürst-piiskopiks 1792. aastal

## Vaata ka

* vürst-praost